હું અમદાવાદ આકાશવાણી પર લગભગ ૧૯૭૧ ની સાલથી પ્રોગ્રામ આપતી..તે સમયે ત્યાંના સ્ટેશન-ડાયરેક્ટર શ્રી રસિકભાઈ ભોજક હતા.તેમના માર્ગદર્શનનો મારી પ્રગતિમાં મોટો ફાળો છે. ૧૯૭૩માં લગ્ન બાદ મારી ટ્રાન્સ્ફર વડોદરા આકાશવાણી પર થઇ ત્યારે ત્યાં શ્રી જયદેવભાઈ ભોજક ના પ્રોત્સાહન અને માર્ગદર્શન હેઠળ મેં ૧૯૯૬ સુધી ‘સુગમ સંગીત’ના પ્રોગ્રામ આપ્યા. આ વિભાગમાંઆજેમેંગાયેલાં,કેટલાંક મેં કમ્પોઝ કરેલાં, અને મારી પસંદના કેટલાંક ગીતો મુકવાનું મને મન થયું અને ગીત લખતાં લખતાં સ્વરોના દરવાજા ખુલતા ગયા,અને રાગ યાદ આવતા ગયા.